Tnejn mill-pazjenti, anke jekk ma sifrux flimkien, kienu fuq l-istess titjira iżda dak iż-żmien ma kellhom l-ebda sintomi Is-Supretendent tas-Saħħa Pubblika, Charmaine Gauci spjegat kif fl-aħħar sigħat tliet pazjent irriżultaw pożittiv għall-Coronavirus biex b'kollox f'Malta 21 persuna rriżultaw pożittiv fi żmien ġimgħa. Bħal fil-każijiet kollha preċedenti, anke dawn il-każi huma importati, li ifisser li sa issa ma kien hemm l-ebda trasmissjoni lokali tal-Covid-19. L-ewwel każ: Tabib Malti Student Malti ta' 20 sena Raġel ta' 21 sena mill-Portugall B'kollox, sa issa, saru 'l fuq minn 700 test fuq persuni li kellhom is-sintom u li fl-aħħar jiem kienu misefra. Gauci spjegat li dawk il-pazjenti li qed jidħlu b'sintomi ta' qtugħ ta' nifs, anke jekk ma jkunux siefru, xorta waħda qed isirulhom it-testijiet. Sa issa saru 663 test u kollha ħarġu fin-negattiv. Is-Supretendent appellat ukoll dwar l-importanza tal-kwarantina obbligatorja. Appellat biex min ikun fi kwarantina u jħoss xi sintomi, mhux joħroġ u jmur għand it-tabib jew għand l-ispiżjar, iżda jċempel mill-ewwel in-numru 111. Helplines Kif isir l-assessjar biex persuna titqies 'riskju għoli' Fl-aħħar jiem smajna ħafna lil Charmaine Gauci tgħid li sar assessjar fejn ġew mitkellma dawk il-persuni li setgħu kellhom kuntatt mal-pazjenti tal-Covid-19 biex ikun magħruf kemm huma f'riskju jew le. Gauci qalet li biex il-virus jittieħed minn persuna għall-oħra, fost oħrajn, persuna tkun trid tkun damet 15-il minuta f'kuntatt viċin mal-persuna l-oħra, jew inkella persuna tkun damet fl-istess kamra mal-pazjent għal tul ta' ħin. Propju għalhekk, li fi fil-każ tat-tabib, sitt kollegi tiegħu tpoġġew fi kwarantina u dan sar bi prekawzjoni għax meta kellu s-sintomi, jiġifieri meta l-virus jittieħed, it-tabib ma marx għax-xogħol.